Mehkemeya Cezaya Girane ya Amedî pê îdîaya 'endamîya rêxistine' cezaya zîndanî ya 14 serran û 3 mengan, pê îdîaya 'propagandaya rêxistine' cezaya 8 serran bi temamî cezaya zîndanî ya 22 serran û 3 mengan dabi Leyla Guven.
Guvene seba betalkerdişê bire muracatê Mehkemeya Edlîye ya Herême kerdbi.
Dayîreyê Ceza yê 2. yê Mehkemeya Edlîye ya Herême ya Amedî muracat red kerd. Dima cezaya zîndanî ya 22 serran û 3 mengan a ke Hemsereka KCDyî Leyla Guven rê amebî dayene hetê Mehkemeya Îstînafî ra ameye tesdîqkerdene.
Mehkemeya Berze rê seba temyîzê bire muracat eşkeno bêro kerdene.
